
DR.31.10.2017                                                        15                   

 
5. Ir. Shaharuddin bin Ismail [Kangar] minta Perdana Menteri menyatakan apakah 
terdapat peruntukan khas secara segera apabila berlakunya bencana seperti kejadian banjir 
yang berlaku di negeri Perlis untuk diberikan kepada mangsa-mangsa banjir. 

Menteri di Jabatan Perdana Menteri [Dato’ Seri Dr. Shahidan bin Kassim]: 
Terima kasih Tuan Yang di-Pertua. Terima kasih Yang Berhormat yang bertanya soalan. 
Untuk makluman Yang Berhormat, pihak kerajaan melalui NADMA akan memberikan 
peruntukan khas dalam bentuk wang ihsan sebanyak RM500 kepada 805 ketua isi rumah 
yang berpindah ke pusat pemindahan ketika banjir yang berlaku pada 21 hingga 28 
September 2017 yang lalu. Bantuan ini disalurkan menerusi tabung Kumpulan Wang Amanah 
Bantuan Bencana Negara. Senarai nama mangsa yang terlibat telah diterima dan sedang 
diselaraskan untuk pengagihan oleh jawatankuasa pengurusan bencana negeri. Mangsa 
banjir diberi kit makanan semasa berpindah sebelum makanan yang dimasak tiba. Semasa 
di pusat perpindahan, Jabatan Kebajikan Masyarakat akan menguruskan mereka dengan 
memberikan tempat tidur dan juga lain-lain lagi.  

■1120 

Pada masa ini beberapa perubahan sedang dibuat di mana diasingkan mangsa-
mangsa lelaki dan perempuan dan keluarga dengan menggunakan pengadang ataupun 
partition. Di pusat pemindahan juga sukarelawan dan agensi kerajaan bergabung tenaga 
untuk memasak kepada mangsa-mangsa yang berpindah ataupun untuk pusat-pusat 
perpindahan yang menempatkan jumlah mangsa yang ramai. 

 Ir. Shaharuddin bin Ismail [Kangar]: Terima kasih Yang Berhormat Menteri, banjir 
yang berlaku baru-baru ini di Kangar adalah disebabkan oleh kegagalan kontraktor untuk 
menyiapkan projek lencongan banjir barat. Pada tahun ini sudah berlaku tujuh kali banjir dan 
banjir kilat yang mana ia berlaku di kawasan tebing tinggi DUN Bintong dalam Parlimen 
Kangar. Saya ingin mengucapkan tahniah kepada Yang Berhormat Menteri kerana telah 
menyediakan keperluan yang mencukupi untuk mangsa banjir yang tinggal di pusat-pusat 
pemindahan termasuk lah menyediakan makanan dan Yang Berhormat Menteri sendiri 
memasak untuk mangsa-mangsa banjir. Hebat. 

 Akan tetapi apa yang saya risaukan, selepas banjir banyak peralatan-peralatan 
perabot, peralatan elektrik semuanya rosak dan peralatan untuk mangsa meneruskan 
kehidupan mereka seperti bengkel jahitan, jentera pertanian, kedai makan, kedai runcit dan 
sebagainya mengalami kerosakan yang teruk. Jadi, soalan saya apakah ada bentuk bantuan 
selepas berlaku banjir untuk membantu mangsa meneruskan kehidupan mereka? 

 Dato’ Seri Dr. Shahidan bin Kassim: Yang di-Pertua, untuk NADMA yang saya 
telah sebutkan tadi, untuk kita bagi bantuan di tahap tersebut. Akan  tetapi  di dalam kes 
Perlis ini, kita ada Baitulmal dan juga Jabatan Kebajikan Masyarakat serta NGO yang 
membantu mereka. Yang Berhormat seperti sedia maklum, siapakah NGO yang berkenaan 
dan untuk yang lain itu saya akan berbincang dengan Menteri yang ada di sini supaya mereka 
diberi perhatian khusus kerana mengalami banjir paling kerap dalam masa setahun kerana 
masalah tebatan  banjir yang belum siap. 

 Dan dengan itu, kerosakan terus berlaku. Hujan sedikit pun banjir. Ada mangsa 
banjir yang sudah banjir dalam tahun ini sudah 12 kali dan sebagainya. Ini adalah kes khusus 
yang tidak pernah berlaku di tempat lain hanya berlaku di sini. Jadi kita akan berbincang 
dengan Jabatan Kebajikan Masyarakat. Berhubung dengan tebatan banjir sudah pasti benda 
ini akan dimaklumkan kepada Menteri yang terlibat supaya perkara ini dapat di selesaikan 
dengan segera kerana ia nya tertangguh agak begitu lama. 

 Jadi memang menjadi sifat kami tidak suka melepaskan tanggungjawab ini kepada 
orang lain tetapi ambil tanggungjawab bagi pihak kerajaan, saya sendiri akan menguruskan 
dengan menteri-menteri yang terlibat Terima kasih. 

 Dr. Mohd. Hatta bin Md. Ramli [Kuala Krai]: [Bangun] 

 Timbalan Yang di-Pertua [Datuk Seri Dr. Ronald Kiandee]: Yang Berhormat 
Seputeh 

 Dr. Mohd. Hatta bin Md. Ramli [Kuala Krai]: Ada banjir kah Yang Berhormat 
Seputeh? 

 Puan Teresa Kok Suh Sim [Seputeh]: Terima kasih Tuan Yang di-Pertua, saya 
lihat bila banjir berlaku di Perlis, banjir berlaku di Kuala Lumpur macam semalam begitu serius 



5. Ir. Shaharuddin bin Ismail [Kangar] minta Perdana Menteri menyatakan apakah terdapat peruntukan khas secara segera apabila berlakunya bencana seperti kejadian banjir yang berlaku di negeri Perlis untuk diberikan kepada mangsa-mangsa banjir. Menteri di Jabatan Perdana Menteri [Dato' Seri Dr. Shahidan bin Kassim]: Terima kasih Tuan Yang di-Pertua. Terima kasih Yang Berhormat yang bertanya soalan. Untuk makluman Yang Berhormat, pihak kerajaan melalui NADMA akan memberikan peruntukan khas dalam bentuk wang ihsan sebanyak RM500 kepada 805 ketua isi rumah yang berpindah ke pusat pemindahan ketika banjir yang berlaku pada 21 hingga 28 September 2017 yang lalu. Bantuan ini disalurkan menerusi tabung Kumpulan Wang Amanah Bantuan Bencana Negara. Senarai nama mangsa yang terlibat telah diterima dan sedang diselaraskan untuk pengagihan oleh jawatankuasa pengurusan bencana negeri. Mangsa banjir diberi kit makanan semasa berpindah sebelum makanan yang dimasak tiba. Semasa di pusat perpindahan, Jabatan Kebajikan Masyarakat akan menguruskan mereka dengan memberikan tempat tidur dan juga lain-lain lagi. #1120. Pada masa ini beberapa perubahan sedang dibuat di mana diasingkan mangsa- mangsa lelaki dan perempuan dan keluarga dengan menggunakan pengadang ataupun partition. Di pusat pemindahan juga sukarelawan dan agensi kerajaan bergabung tenaga untuk memasak kepada mangsa-mangsa yang berpindah ataupun untuk pusat-pusat perpindahan yang menempatkan jumlah mangsa yang ramai. Ir. Shaharuddin bin Ismail [Kangar]: Terima kasih Yang Berhormat Menteri, banjir yang berlaku baru-baru ini di Kangar adalah disebabkan oleh kegagalan kontraktor untuk menyiapkan projek lencongan banjir barat. Pada tahun ini sudah berlaku tujuh kali banjir dan banjir kilat yang mana ia berlaku di kawasan tebing tinggi DUN Bintong dalam Parlimen Kangar. Saya ingin mengucapkan tahniah kepada Yang Berhormat Menteri kerana telah menyediakan keperluan yang mencukupi untuk mangsa banjir yang tinggal di pusat-pusat pemindahan termasuk lah menyediakan makanan dan Yang Berhormat Menteri sendiri memasak untuk mangsa-mangsa banjir. Hebat. Akan tetapi apa yang saya risaukan, selepas banjir banyak peralatan-peralatan perabot, peralatan elektrik semuanya rosak dan peralatan untuk mangsa meneruskan kehidupan mereka seperti bengkel jahitan, jentera pertanian, kedai makan, kedai runcit dan sebagainya mengalami kerosakan yang teruk. Jadi, soalan saya apakah ada bentuk bantuan selepas berlaku banjir untuk membantu mangsa meneruskan kehidupan mereka?. Dato' Seri Dr. Shahidan bin Kassim: Yang di-Pertua, untuk NADMA yang saya telah sebutkan tadi, untuk kita bagi bantuan di tahap tersebut. Akan tetapi di dalam kes Perlis ini, kita ada Baitulmal dan juga Jabatan Kebajikan Masyarakat serta NGO yang membantu mereka. Yang Berhormat seperti sedia maklum, siapakah NGO yang berkenaan dan untuk yang lain itu saya akan berbincang dengan Menteri yang ada di sini supaya mereka diberi perhatian khusus kerana mengalami banjir paling kerap dalam masa setahun kerana masalah tebatan banjir yang belum siap. Dan dengan itu, kerosakan terus berlaku. Hujan sedikit pun banjir. Ada mangsa banjir yang sudah banjir dalam tahun ini sudah 12 kali dan sebagainya. Ini adalah kes khusus yang tidak pernah berlaku di tempat lain hanya berlaku di sini. Jadi kita akan berbincang dengan Jabatan Kebajikan Masyarakat. Berhubung dengan tebatan banjir sudah pasti benda ini akan dimaklumkan kepada Menteri yang terlibat supaya perkara ini dapat di selesaikan dengan segera kerana ia nya tertangguh agak begitu lama. Jadi memang menjadi sifat kami tidak suka melepaskan tanggungjawab ini kepada orang lain tetapi ambil tanggungjawab bagi pihak kerajaan, saya sendiri akan menguruskan dengan menteri-menteri yang terlibat Terima kasih. Dr. Mohd. Hatta bin Md. Ramli [Kuala Krai]: [Bangun]. Timbalan Yang di-Pertua [Datuk Seri Dr. Ronald Kiandee]: Yang Berhormat Seputeh. Dr. Mohd. Hatta bin Md. Ramli [Kuala Krai]: Ada banjir kah Yang Berhormat Seputeh?. Puan Teresa Kok Suh Sim [Seputeh]: Terima kasih Tuan Yang di-Pertua, saya lihat bila banjir berlaku di Perlis, banjir berlaku di Kuala Lumpur macam semalam begitu serius.